kardosdrur/scandi-wiki huggingface dataset:
Beaumont (Texas)

Beaumont er en by i og county seat i Jefferson County i staten Texas, USA. Den har  indbyggere.

Byens oprindelse skyldtes fældning af træ til tømmer, landbrug og en havn med deraf følgende aktiviteter. Der indtraf en stor forandring i 1901 med fundet af olie i et saltdiapir kaldet Spindletop. Det førte til, at området blev til et af de store petrokemiske raffinaderi-områder i landet. Sammen med Port Arthur og Orange udgør Beaumont "den gyldne trekant", som er et markant industriområde på Golfkysten.

I Beaumont finder man Lamar Universitet med mere end 15.000 studerende. Gennem årene har Beaumont været hjemsted for flere større virksomheder, fx Gulf State Utilities, indtil firmaet blev en del af Entergy Corporation i 1993. Den højeste bygning i byen er Edison Plaza, hvor Entergy Corporation har hovedkvarter; bygningen har 17 etager.

Referencer

Eksterne henvisninger 

Byer i Texas
Test cricket

Test cricket er den længste form for cricket. Testkampe spilles mellem landshold med "Test status" som fastlagt af International Cricket Council (ICC). De to hold af 11 spillere spiller en kamp, der består af fire innings. Kampen kan vare op til fem dage. Denne form for cricket betragtes generelt som den ultimative prøve af holdenes evne og udholdenhed, deraf navnet Test cricket.

Den første officielt anerkendte testkamp begyndte den 15. marts 1877 mellem England og Australien på Melbourne Cricket Ground (MCG), hvor Australien vandt med 45 point.

Referencer

Cricket
Willem de Poorter

Willem de Poorter, født 1608, død 1668, var en hollandsk maler.

Man ved ikke så meget om denne kunstner. Han blev formentlig født i Haarlem, hvor han vides at have virket 1635—45. Rembrandt var hans lærer. Hans billeder, der er sjældne, viser stærk Rembrandtsk påvirkning og efterligning. I Berlins Museum ses Samsons Tilfangetagelse, i Dresden Esther og Ahasverus og Horkvinden, i Münchens Pinakotek: Lazarus' opvækkelse, i Kunstmuseet i København: Mercur og Proserpina og Allegori på freden (1643), i Moltkes Samling sammesteds Salomons offer (1643).

Kilder 

 

Malere fra Nederlandene
Claudius Marcel Popelin-Ducarre

Claudius Marcel Popelin-Ducarre (1825—1892) var en fransk maler.

Popelin-Ducarr, der var elev af Picot og Scheffer, malede først i olie (historiemalerier), dyrkede derefter med held emaljemaleriet og gik fra dets praktiske håndtering over til litterær syslen med det. Han skrev således L'émail des peintres (1866, med af Popelin-Ducarre selv tegnede træsnit), L'art de l'émail (1868) og Les vieux arts du feu (1869); desuden digtsamlingen Cinq octaves de sonnets (1875).

Kilder 

 

Malere fra Frankrig
Digtere fra Frankrig
Fransksprogede forfattere
Franskmænd i 1800-tallet
Frugtbarhed (flertydig)

Frugtbarhed har flere specialiseringer:
 Frugtbarhed
 Frugtbarhed (jordbund)

Se også 
 Frugtbarhedskult
 Frugtbarhedsgudinde
 Frugtbarhedssymbol
Boris Savinkov

Boris Viktorovitj Savinkov ( ; født 19. januar 1879 i Kharkiv i det nuværende Ukraine, død 7. maj 1925 i Moskva) var en russisk politiker, terrorist og forfatter.

Savinkov var medlem af De Socialrevolutionære og organiserede en række voldshandlinger mod tsarregimet, for eksempel mordene på indenrigsminister Vjatjeslav von Pleve 1904 og storfyrst Sergej Aleksandrovitj af Rusland 1905. Han blev fængslet og dømt til døden, men det lykkedes ham at flygte til Frankrig. Efter februarrevolutionen 1917 vendte han tilbage til Rusland og blev udnævnt til vicekrigsminister under Aleksandr Kerenskij i den provisoriske regering. Savinkov blev tvunget til at forlade regeringen i august 1917 efter at Kerenskij, som nu havde efterfulgt Georgij Lvov som premierminister, tabte tilliden til ham efter Kornilov-affæren. Efter oktoberrevolutionen 1917 kæmpede Savinkov mod bolsjevikkerne og for Den Hvide Hær i den russiske borgerkrig. Efter modgang i borgerkrigen måtte han igen flygte Frankrig 1920. I 1924 vendte han tilbage til Rusland og blev med det samme fængslet. Året efter døde han, enten mord eller selvmord.

Savinkov var også kendt som forfatter og skrev under pseudonymet Ropsjin. På dansk findes Den bleggule Hest. En Terrorists Optegnelser.

Kilder 
 Norstedts uppslagsbok, trykt 1927

Eksterne henvisninger 

Personer fra Kharkiv
Politikere fra Rusland
Den Russiske Borgerkrig
Spectatorsko

Spectatorsko er en type flade oxfordsko med semi- eller fuldbroguemønster, der er fremstillet i to farver, der står i kontrast til hinanden. Typisk er tåen og hælen og nogle gange området omkring snørebåndene i en mørkere farve end resten af skoen. Typen stammer fra 1800-tallet, men nåede sin mest populære periode i 1920'erne og 1930'erne..

Den berømte engelske skomager John Lobb hævder at have designet den første spectatorsko som en cricketsko i 1868.

Beskrivelse 
Almindelige farvekombinationer på spectatorsko inkluderer hvide sko med sort, brun eller gulbrun hæl- og tåkappe, men andre farver kan også bruges. Skoen er typisk fremstillet i læder, men kan også udføres i kanvas eller ruskind. Spectatorskoen blev oprindeligt fremstillet af kalveskind og hvidt bukkeskind eller ruskind i kalv.

Saddelsko
Saddelsko er en anden type to-farvet oxfordsko, der kendes fra spectatorskoen ved at have både hæl- og tåkappe uden mønster samt saddelmønstrede stykker midt på foden.

Se også 
 Oxfordsko
 Broguesko
 Saddelsko

Kildehenvisninger

Referencer

Litteratur 

Sko
Rob Gronkowski

Robert James Gronkowski (født 9. maj 1989 i Amherst, New York), kaldes Gronk, er tight end, for det amerikanske NFL-hold Tampa Bay Bucaneers. Han spillede college football hos Arizona, og blev drafted at Patriots, med det 42. pick, i den anden runde af 2010 NFL Draften.

I 2011, i sin anden NFL sæson, satte Gronkowski rekorden for flest grebene touchdowns af en tight end i en sæson, med 17, samt fleste receiving yards af en tight end i en sæson med 1327. Den sæson blev han den første tight end i NFLs historie til at føre ligaen i receiving touchdowns. I hans 3 første sæsoner greb Gronkowski 38 receiving touchdowns, i 43 kampe; ingen anden tight end har nogensinde haft mere end 25 i deres 3 første sæsoner.

Tidlige år 
Gronkowski er opvokset i Williamsville, New York og gik på Williamsville North High School i 3 år. Han spillede amerikanske fodbold, som tight end, og basketball, som center. Som junior på sit high school football-hold, greb han 36 bolde for 648 yards og 7 touchdowns på angreb, samt 73 tacklinger og 6 sacks på forsvar. Han blev udnævt som All-Western New York førsteholdsspiller samt All-State andenholdsspiller.

I 2006 flyttede Rob til Pittsburgh, hvor han gik på Woodland Hills High School, i [Churchill, Pennsylvania, som senior, Gronkowskis sidste år i high school. Her greb han 8 bolde for 152 yards og 4 touchdowns. Gronkowski blev rekrutteret til adskillige colleges, heriblandt Kentucky, Arizona, Clemson, Louisville, Maryland, Ohio State og Syracuse.

Eksterne henvisninger 

 Gronkowskis NFL-statistik 

Amerikansk fodbold-spillere fra New York
Amerikansk fodbold-spillere fra New England Patriots
Amerikansk fodbold-tight ends
Dansk Rødbroget Kvægrace

Dansk Rødbroget Kvægrace (DRK) eller Dansk Rød Holstein (DRH) er en dansk kvægrace. Racen er nært beslægtet med Sortbroget Dansk Malkerace (SDM) og benyttes primært som malkekvæg. Mælkeydelsen er lavere end for SDM, men kvæget er større og mere velegnet som kødkvæg. En Rødbroget Dansk ko vejer mellem 720-850 kg. Racen udgør i dag under 1 % af dansk malkekvæg.

Historie 
Oprindeligt blev Dansk Rødbroget Kvægrace kaldt for det jyske korthornskvæg. Det blev fremavlet ved krydsninger med rødbrogede racer fra Tyskland, Holland og Nordamerika. Målet er en kombinationsrace, der er velegnet til mælkeproduktion og kødproduktion.

Kilder 

Malkekvæg
Kødkvæg
Kvægracer
Beringstedt

Beringstedt er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Beringstedt ligger omkring 30 km vest for Neumünster og omkring 30 km øst for Heide i et skovrigt område. Byen har station på jernbanen .

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Bornholt

Bornholt er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Bornholt ligger lige øst for Bundesautobahn 23 fra Hamborg mod Heide ved Kielerkanalen, der deler kommunen. Højbroen Hohenhörn fører motorvejen over kanalen i den sydligste del kommunen.

I forbindelse med udbygningen af motorvejen blev der oprettet et Landschaftsschutzgebiet ved Lütjenbornholt.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Abu Bakr Khairat

Abu Bakr Khairat (10. april 1910 i Kairo, Egypten - 1963) var en egyptisk klassisk komponist, pianist, lærer, rektor og arkitekt.

Khairat var en af de første betydelige egyptiske komponister. Han komponerede i romantisk klassisk stil, men var også inspireret af den egyptiske folklore som han tilførte i sin musik. Han komponerede den første egyptiske symfoni. Khairat studerede komposition og klaver privat i Kairo og i Paris.

Han har komponeret 3 symfonier, en klaverkoncert, orkesterværker, sange, oratorier og klaverstykker. 

Khairat var rektor og lærer på Musikkonservatoriet i Kairo (1959-1963), han var også en højt estimeret arkitekt.

Udvalgte værker 

 Symfoni nr. 1 "Revolutionen" (1954) - for orkester
 Symfoni nr. 2 "Folkesymfoni" (1954) - for orkester
 Symfoni nr. 3 (1958) - for orkester
 "Isis prolog" (1956) - for orkester
 "Populær sekvens" (1958) - for orkester
 2 klaverkoncerter (1944, 1962) - for klaver og orkester

Kilde 
 Om Abu Bakr Khairat på snipview.com

Komponister fra Egypten
Pianister
Lærere
Arkitekter
Ringvejen (Ribe)

Ringvejen  er en tosporet omfartsvej der går vest om Ribe. Vejen er en del af primærrute 11 og primærrute 24.
Omfartsvejen blev anlagt for at få den tunge trafik der kørte på den gamle hovedvej uden om de smalle gader i Ribes centrum.

Vejen forbinder Tøndervej i syd med Plantagevej i nord, og har forbindelse til Haderslevvej og Plantagevej og Obbekjærvej.

Vejdirektoratet lavede en VVM-redegørelse af en ny Omfartsvej ved Ribe. Et forslag var at Omfartsvejen blev en 2+1 sporet motortrafikvej på ca. 6,7 km. Den ville komme til at gå fra den nuværende Ringvej og passere Ribe Å vest om byen tæt på et Natura 2000 område og ende i Varde Hovedvej nord for Ribe.
Det endte med at den eksisterende ringvej + Plantagevej/Trojelsvej blev kraftigt udbygget.

Kilder 

Transport i Ribe
Ringveje i Danmark
Peter Cosgrove

Peter John Cosgrove (født 28. juli 1947 i Sydney) er en australsk general, der var Australiens generalguvernør fra 2014 til 2019. Han var chef for den internationale styrke INTERFET i Østtimor og var Australiens forsvarschef fra 2002 til 2005. Under sin militærkarriere deltog han i Vietnamkrigen, for sin indsats med angreb på fjendtlige stillinger blev han tildelt Military Cross.

Den 28. januar 2014 annoncerede Australiens premierminister Tony Abbott, at Cosgrove skulle overtage posten som generalguvernør i Australien efter Quentin Bryce. Bryces periode udløb i marts 2014. Cosgrove blev indsat som generalguvernør i Canberra 28. marts 2014. Den 1. juli 2019 blev han afløst af David Hurley.

Referencer

Eksterne henvisninger 
 Hjemmeside for Australiens generalguvernør

Generaler
Australiens generalguvernører
Cahiers pour l'Analyse

Cahiers pour l'Analyse var et fransksproget tidsskrift, der blev udgivet af en gruppe unge filosofistuderende ved École Normale Supérieure (ENS) i Paris. Tidsskriftet nåede at udkomme ti gange mellem 1966 og 1969. Et af målene med tidsskriftet var, inspireret af deres lærere Georges Canguilhem, Jacques Lacan og Louis Althusser, at udvikle filosofi baseret på formelle begrebers forrang og videnskabelig strenghed. Ved at forsøge at kombinere strukturalisme og psykoanalyse med logisk og matematisk formalisering, distancerede tidsskriftet sig fra filosofi, som baserer sig på fortolkning af mening (fx hermeneutik) eller levet erfaring (fx fænomenologi). De udviklede herved teori, der fortsat den dag i dag informerer noget af tidens vigtigste og mest provokerende teoretiske arbejde.

En del af teksterne er blevet oversat til engelsk og genudgivet af forlaget Verso Books i 2012 i to bind i bøgerne Concept and Form.

Bidragydere 
Der var i alt over 60 forskellige bidragydere til tidsskriftet. Blandt disse findes flere af det 20. og 21. århundredes største filosoffer og teoretikere. Tidsskriftet har bragt tekster af blandt andet:

Louis Althusser
Gaston Bachelard
Alain Badiou
George Boole
Jacques Bouveresse
Georges Canguilhem
Georg Cantor
Antoine Culioli
Jacques Derrida
René Descartes
Georges Dumézil

Michel Foucault
Kurt Gödel
André Green
Martial Gueroult
Thomas Herbert aka. Michel Pêcheux
David Hume
Luce Irigaray
Jacques Lacan
Antoine Lavoisier
Serge Leclaire

Claude Lévi-Strauss
Niccolò Machiavelli
Dimitri Mendeleev
Jacques-Alain Miller
Judith Miller
Jean-Claude Milner
Bernard Pautrat
François Regnault
Bertrand Russell
Daniel Paul Schreber

Eksterne henvisning 
Forskere tilknyttet Kingston University (se hjemmeside) har - udover oversættelse og udgivelse - digitaliseret og katalogiseret tidsskriftet 
Etableret i 1966
Tidsskrifter fra Frankrig
Ramus

Ramus er et efternavn, der kan henvise til:
 Petrus Ramus (fr.: Pierre de la Ramée, 1515 - 1572), fransk logiker, filosof, matematiker og pædagog.
 Jonas Ramus (1649 - 1718), dansk historiker.
 Christian Ramus (1687 ell. '88 - 1762), dansk biskop i Fyens Stift.
 Jacob Ramus (1716 - 1785), dansk biskop i Fyens Stift.
 Jonas Ramus (1718 - 1765), dansk-norsk justitiarius.
 Christian Ramus (1765 - 1832), dansk numismatiker.
 Christian Ramus (1806 - 1856), dansk matematiker.
 Frederik Emanuel Ramus (1823 - 1874), dansk embedsmand.

Se også 
 Ramush Haradinaj (født 1968), tidligere premierminister og frihedskæmper i Kosovo.

Navne
Charles-Ferdinand Ramuz

Charles-Ferdinand Ramuz (født 24. september 1878 i Lausanne, død 23. maj 1947 i Pully) var en fransk-schweizisk digter.

Ramuz har dels udgivet flere rækker Cahiers vaudois, hvortil han selv har leveret bidrag som Chansons (1914) og La guerre dans le Haut-Pays (1915, roman, skrevet 1913), dels fortællinger og romaner som Aline (1905), Les circonstances de la vie (1907), Jean-Luc persécuté et deux autres histoires de la montagne (1909), Nouvelles et morceaux (1910), Aine Pache, peintre vaudois (1911), Vie de Samuel Belet (1913) og flere. Af Ramuz' senere produktion må særlig nævnes romanerne Les Guérisons des Maladies (1917), La Joie dans le Ciel (1918), La Présence de la Mort (1922), L'Amour du Monde (1924) og La grande Peur dans la Montagne (1925). Der er en grandios fantasi over Ramuz' naturbeskrivelser, som bringer verdenslitteraturens to andre store schweizere, Rousseau og Spitteler, i erindring, den stiliserede realisme i handlingsgangen kan minde om Reymonts Bønderne — medens selve det verdensbillede, digteren opruller for læserens øjne, er af dimensioner med Dantes eller Paul Claudels.

Kilder 

  
 

Forfattere fra Schweiz
Fransksprogede forfattere
Personer fra Lausanne
Günther Ramin

Günther Werner Hans Ramin (født 15. oktober 1898 i Karlsruhe, død 27. februar 1956 i Leipzig) var
en tysk musiker.

Ramin var Thomasskole-elev i Leipzig, og uddannet som organist af Straube, 1918 blev han selv organist ved Thomaskirken og 1920 orgellærer ved konservatoriet i Leipzig. Han var en af sin tids betydeligste orgelspillere i Tyskland og optrådte på kunstrejser også i København (Vor Frue Kirke); Ramin var tillige komponist, særlig af orgelmusik.

Kilder 

 
 Corinna Wörner: Zwischen Anpassung und Resistenz. Der Thomanerchor Leipzig in zwei politischen Systemen (= Studien und Materialien zur Musikwissenschaft, Bd. 123). Georg Olms Verlag, Hildesheim 2023,  (Abstract)

Organister fra Tyskland
Komponister fra Tyrkiet
Personer fra Karlsruhe
Pokalturneringen i ishockey 2006-07

Pokalturneringen i ishockey 2006-07 var 15. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringen havde deltagelse af 14 hold.

Turneringen blev vundet af AaB Ishockey, som i finalen besejrede de forsvarende mestre fra Odense Bulldogs med 4-2 i en af de sidste kampe spillet i Aalborg Skøjtehal, og som dermed vandt klubbens første pokaltitel og den første nationale titel siden DM-guldet i 1981.

Resultater

Første runde 

I første runde spillede tolv hold om seks pladser i kvartfinalerne. Opgørene blev afviklet over to kampe (ude og hjemme).

Kvartfinaler 

I kvartfinalerne spillede de seks vindere fra første runde sammen AaB Ishockey og Herning Blue Fox om fire pladser i semifinalerne. De otte hold blev parret i fire opgør, der blev afgjort over to kampe (ude og hjemme).

Semifinaler 

De fire kvartfinalevindere blev parret i to semifinaleopgør, der begge blev afgjort over to kampe.

Finale 

Finalen blev spillet i Aalborg Skøjtehal i Aalborg og afgjort i form af én kamp.

Kilder / eksterne henvisninger 
 DIU Stats - Pokalturnering 06/07 
 PassionHockey - Championnat du Danemark 2006/07

Noter 

Ishockey i 2006
Ishockey i 2007
2006-07
Pokalturneringen i ishockey 2005-06

Pokalturneringen i ishockey 2005-06 var 14. udgave af den danske pokalturnering i ishockey for mandlige klubhold og blev arrangeret af Danmarks Ishockey Union. Turneringen havde deltagelse af otte hold.

Turneringen blev vundet af Odense Bulldogs, som i finalen på Herning Isstadion besejrede Herning Blue Fox med 2-1, og som dermed vandt klubbens anden pokaltitel.

Resultater

Kvartfinaler

Semifinaler 

De fire kvartfinalevindere blev parret i to semifinaleopgør, der begge blev afgjort over to kampe.

Finale 

Finalen blev spillet i Herning Isstadion i Herning og afgjort i form af én kamp.

Kilder / eksterne henvisninger 
 DIU Stats - Pokalturnering 05/06 
 PassionHockey - Championnat du Danemark 2005/06

Noter 

Ishockey i 2005
Ishockey i 2006
2005-06
Wøldike

Wøldike er et efternavn, der henviser til blandt andre:

 Andreas Wøldike
 Jeremias Wøldike
 Marcus Wøldike
 Peder Wøldike

Se også 
 Wøldike (slægt)
 Forlaget Wøldike

Efternavne
Wøldike (slægt)

Wøldike er en slægt, der stammer fra Husum i Slesvig.

Slægten føres tilbage til en klædefabrikant i Neubrandenburg Hermann Wöldike, hvis sønnesøns søn var Andreas Wöldike (1620—1707), sognepræst i Arensburg i Mecklenburg-Strelitz.

Simplificeret stamtræ 

Andreas Wøldike (1752-1836) stiftspræst på Vallø, senere sognepræst ved Sankt Mariæ Kirke i Helsingør og sidst i Store Heddinge ægtede første gang den af Johannes Ewald besungne Anna Hedevig, datter af Ole Jacobsen i Rungsted Kro. Han udgav en stor del prædikener og lejlighedstaler.

Heinrich Christian Piehl Wøldike (1818-87), kammerjunker, var medlem af appellationsretten i Flensborg 1852-64 og herredsfoged i Hellum-Hindsted Herreder 1867-87, idet han afskedigedes kort før sin død. Han blev blandt andet kendt som udgiver af det på dansk og tysk udkomne Juridisk Ugeskrift for Hertugdømmet Slesvig, I—X (1854-64).

Uffe Hroar Wøldike (1856-1926), lektor, var knyttet til Schneekloths Skole, senere Svanholms Gymnasium, fra 1880 til sin død. Han virkede med iver for den seksuel-pædagogiske sag, idet han holdt talrige foredrag og samtidig skrev om spørgsmålet i blade og tidsskrifter. Han beklædte 1899-1909 stillingen som formand for Studentersangforeningen og stod fra 1915 i spidsen for Musikforeningens repræsentantskab.

Øvrige personer med efternavnet Wøldike 

Arne Wøldike Schmith (1912-2008), søn af Grosserer Gunnar Wøldike Schmith (1886-1973), var en dansk forlagsredaktør bosat i Askeby. I slutningen af 1920'erne kom han i lære hos Høst & Søn. Han blev efterfølgende boghandlermedhjælper, først i Boghallen i København, derefter i Magasins bogafdeling, hvor han var ansat i fire år. I 1943 fik han ansættelse som forlagssekretær på det for nylig startede Grafisk Forlag, hvor han følgende var forlagsleder fra 1945 til 1961. Siden var han direktør for Gyldendals-forlaget Spektrum A/S i syv år. I perioden 1958-1977 ejede han Bernhard E. Kleins Boghandel. I 1969 startede han Wøldikes Forlag, der bl.a. har udgivet bøger af Maria Lang, Søren Vase og Orla Johansen

Helmer Wøldike (1913-1944), en dansk modstandsmand.

Noter

Kilder 

 

Slægter fra Danmark
Ehndorf

Ehndorf er en kommune og by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Ehndorf ligger hvor Aalbek løber sammen med Stör kun få kilometer vest for Neumünster ved udkanten af Naturpark Aukrug. Mod øst går Bundesautobahn 7 fra Hamborg mod Neumünster, mod nord Bundesstraße 430.

Eksterne kilder/henvisninger 

 websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Druts

Druts (, ) er en biflod til Dnepr fra højre i Vitebsk, Mahiljow og Homel voblast i Hviderusland. Druts er 295 km lang og har et afvandingsareal på 5.020 km². Middelvandføringen er 30 m³/s.

Referencer 

Bifloder til Dnepr
Floder i Vitebsk voblast
Floder i Mahiljow voblast
Floder i Homel voblast
Oril

Oril (, ) er en biflod til Dnepr fra venstre i Kharkiv, Poltava og Dnipropetrovsk oblast i Ukraine. Oril er 346 km lang og har et afvandingsareal på 9.800 km². Middelvandføringen er 13,2 m³/s.

Referencer 

Bifloder til Dnepr
Floder i Vitebsk voblast
Floder i Mahiljow voblast
Floder i Homel voblast
Tjasmyn

Tjasmyn (, ) er en biflod til Dnepr fra højre i Kirovohrad og Tjerkasy oblast i Ukraine. Tjasmyn udmunder i Krementjukreservoiret, er 161 km lang og har et afvandingsareal på 4.540 km². Middelvandføringen er 6,6 m³/s.

Referencer

Eksterne henvisninger ) 

Bifloder til Dnepr
Floder i Kirovohrad oblast
Floder i Tjerkasy oblast
Vop

Vop (, ) er en biflod til Dnepr fra højre i Smolensk oblast i Rusland. Vop er 158 km lang og har et afvandingsareal på 3.300 km². Middelvandføringen er 22 m³/s.

Referencer 

Bifloder til Dnepr
Floder i Smolensk oblast